# name
Quantificació, optimització i causalitat de l’espai en el futbol

# metadata.dc.description[].value
Treballs Finals de Grau en Estadística UB-UPC, Facultat d'Economia i Empresa (UB) i Facultat de Matemàtiques i Estadística (UPC), Curs: 2020-2021, Tutor: Montserrat Guillén Estany

# metadata.dc.description.abstract[].value
El futbol és un dels esports més aleatoris. Un gol succeeix poques vegades durant els noranta minuts d’un partit, la qual cosa fa que l’atzar estigui present en el resultat final. A més, segons Johan Cruyff un jugador sols té la pilota uns tres/cinc minuts en el transcurs del partit. Com a conseqüència, és important quantificar el rendiment d’un equip independentment del resultat i també el rendiment d’un jugador quan no disposa de la pilota. Per tal d’assolir aquest objectiu, en aquest treball final de grau es presenta un algorisme que quantifica una part del rendiment, l’espai generat en fase ofensiva durant el partit, aquest espai es pot diferenciar tant per jugadors com per parts del camp.
A partir d’aquest indicador es pot avaluar el posicionament d’un equip durant el partit, a més identificar bons i mals moments. També es pot identificar aquells jugadors que no s’han ubicat de forma correcta i per tant han generat menys perill. A partir de la diferenciació de l’espai en zones del camp completat amb un mapa de calor, es pot veure en quines s’ha disposat de més espai i si ha estat o no utilitzat.
Els dos avantatges principals del mètode que es presenta en el treball són:
1. L’alta eficiència computacional del mètode, la qual cosa permet que sigui interactiu.
2. Proporciona informació sobre tots els jugadors que estan en el camp, independentment de si tenen o no la pilota.
Tot i que l’enfocament de l’algorisme ha estat dissenyat com a mesura ofensiva, també es podria aplicar com a mesura defensiva, per identificar els defenses que han minimitzat els espais rivals.

# metadata.dc.source[].value
Treballs Finals de Grau (TFG) - Estadística UB-UPC

# metadata.dc.title[].value
Quantificació, optimització i causalitat de l’espai en el futbol